Temeljem članka 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18), osoba ovlaštena za obavljanje poslova pročelnice Upravnog odjela za društvene djelatnosti Grada Pula-Pola, raspisuje

# JAVNI NATJEČAJ

Za prijam u službu u Upravni odjel za društvene djelatnosti Grada Pula-Pola, na radno mjesto:

**- savjetnik 1. za zaštitu životinja, socijalna davanja i udruge – 1 izvršitelj na neodređeno vrijeme**

Opći uvjeti za prijam u službu:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Pored općih uvjeta za prijam u službu kandidati moraju ispunjavati i sljedeće posebne uvjete:

* magistar struke ili stručni specijalist veterinarske medicine ili društvenih znanosti,
* najmanje 3 godine radnog iskustva na odgovarajućim poslovima,

- položen državni stručni ispit,

* posjedovanje ECDL Start certifikata,
* poznavanje talijanskog jezika.

Natjecati se mogu kandidati oba spola, sukladno članku 13. Zakona o ravnopravnosti

spolova.

Natjecati se mogu i kandidati koji nemaju položen državni stručni ispit ili ne posjeduju ECDL Start certifikat uz uvjet da polože državni stručni ispit i ECDL Start certifikat u propisanom roku.

Kandidati se primaju u radni odnos uz probni rad u trajanju od tri mjeseca.

U službu ne može biti primljen kandidat za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18).

Ako kandidat ostvaruje pravo prednosti kod prijma u službu po posebnim propisima, dužan je pozvati se na to pravo u prijavi na javni natječaj radi ostvarivanja prednosti pod jednakim uvjetima u odnosu na ostale kandidate, te o tome priložiti u preslici: rješenje ili potvrdu o priznatom statusu, dokaz o nezaposlenosti izdan u vrijeme trajanja ovog javnog natječaja i dokaz iz kojeg je vidljivo na koji je način prestao radni odnos kod posljednjeg poslodavca.

Za kandidate prijavljene na javni natječaj koji ispunjavaju formalne uvjete provest će se testiranje radi provjere znanja i sposobnosti putem pisanog testiranja i intervjua. Ako kandidat ne pristupi testiranju, smatra se da je povukao prijavu na javni natječaj.

Na web-stranici Grada Pule [www.pula.hr](http://www.pula.hr) za radno mjesto koje se popunjava naveden je opis poslova i podaci o plaći, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za tu provjeru.

Na istoj web-stranici i na oglasnoj ploči Grada Pula-Pola, Upravnog odjela za društvene djelatnosti (Pula, Sergijevaca 2.) za radno mjesto koje se popunjava, objaviti će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Uz prijavu na javni natječaj kandidati su dužni priložiti slijedeću dokumentaciju:

1. zamolbu,
2. životopis,
3. preslik domovnice,
4. preslik diplome,
5. preslik uvjerenja (elektronički zapis ili potvrda) Hrvatskog zavoda za mirovinsko osiguranje o prijavama i odjavama na mirovinsko osiguranje iz kojeg je razvidan mirovinski staž i stručna sprema ili preslik potvrde poslodavca odnosno drugu ispravu (preslik ugovora o radu, rješenja i sl.) iz koje je vidljivo u kojoj struci, na kojim poslovima i u kojem trajanju je ostvareno radno iskustvo,
6. preslik svjedodžbe o položenom državnom stručnom ispitu,
7. preslik diplome o posjedovanju ECDL Start certifikata,
8. uvjerenje o nekažnjavanju (članak 15. Zakona) ne starije od 3 mjeseca od dana objave javnog natječaja,
9. vlastoručno potpisanu izjavu da ne postoje zapreke iz članka 16. Zakona.

Zdravstvena sposobnost utvrdit će se naknadno.

Urednom prijavom smatra se prijava koja sadrži sve podatke i priloge navedene u javnom natječaju. Osobe koje nisu podnijele pravodobnu i urednu prijavu ili ne ispunjavaju formalne uvjete iz javnog natječaja ne smatraju se kandidatima prijavljenim na javni natječaj.

Rok za podnošenje prijava je **osam** **dana** od dana objavljivanja javnog natječaja u «Narodnim novinama«.

Prijave s podacima i dokazima o ispunjavanju propisanih uvjeta javnog natječaja potrebno je dostaviti na adresu: Grada Pula-Pola, Upravni odjel za društvene djelatnosti, 52100 Pula, Sergijevaca 2.

Zadržava se pravo poništenja javnog natječaja.

Kandidati će o rezultatima javnog natječaja biti obaviješteni u zakonskom roku.

Kandidati podnošenjem prijave daju svoju suglasnost Gradu Pula-Pola da u njoj navedene osobne podatke prikuplja i obrađuje u svrhu zapošljavanja, te da ih može koristiti i u svrhu kontaktiranja i objave na internetskim stranicama i/ili u javnom glasilu Grada Pule. Prava kandidata i postupanje u odnosu na njegove osobne podatke može vidjeti na http://www.pula.hr/hr/rad-gradske-uprave/gdpr/**.**

KLASA: 112-02/19-01/2

URBROJ: 2168/01-02-04-00-0264-19-2

Pula, 19. lipnja 2019.

**GRAD PULA-POLA**

**UPRAVNI ODJEL ZA DRUŠTVENE DJELATNOSTI**